el el el el el el el el el el el el el el el el el el el el el es el el el el el el el el el el el el el el el el el el el el el el el el el el el el el en el el el el el el en ru el el el el el el el el el el el el el el
Αναπνευστική συσκευή κλειστού κυκλώματος, επίσης, Rebreather είναι η αναπνευστική συσκευή στην οποία μέσω ενός κυκλώματος (αναπνευστικού κύκλου) επανεισπνέεται ο εκπνεόμενος αέρας αφού καθαριστεί σε ειδικά φίλτρα (π.χ. κάνιστρα νατρασβέστου) και κατακρατηθεί το διοξείδιο του άνθρακος.
CCUBA (Υποβρύχια αναπνευστική συσκευή κλειστού κυκλώματος - closed circuit underwater breathing apparatus), CCR (ριμπρίθερ κλειστού κυκλώματος - closed circuit rebreather), SCR (ριμπρίθερ ημίκλειστου κυκλώματος - semi-closed rebreather)
Η τεχνολογία των συσκευών κλειστού ή ημίκλειστου κυκλώματος μπoρεί να χρησιμοποιηθεί σε περιπτώσεις κατά τις οποίες η παροχή εισπνεόμενου αερίου είναι περιορισμένη είτε σε υποβρύχιο περιβάλλον ή όπου το περιβάλλον είναι τοξικό ή υποξικό, όπως κατά τη διάρκεια της πυρόσβεσης, της διάσωσης προσωπικού ορυχείων και προσπάθειες σε μεγάλο υψόμετρο. Χρησιμοποιείται, επίσης, σε περιπτώσεις κατά τις οποίες το εισπνεόμενο αέριο είναι εμπλουτισμένο ή περιέχει ακριβά αέρια ως συστατικά, όπως είναι τα μείγματα ηλίου ή τα αναισθητικά αέρια. Σήμερα πολλές αναπνευστικές συσκευές κλειστού κυκλώματος χρησιμοποιούν ηλεκτρονικά κυκλώματα, αισθητήρες και διάφορους αυτοματισμούς, που ρυθμίζουν την αναλογία του εισπνεόμενου μείγματος.
Ως συσκευή κλειστού κυκλώματος "rebreather κλειστού κυκλώματος" (CCR), "rebreather ημίκλειστου κυκλώματος" (SCR), "υποβρύχια ανανπνευστική συσκευή κλειστού κυκλώματος" (CCUBA – στρατιωτικός όρος), ή απλά "rebreather"[1].
Στην κατάδυση με παροχή επιφανείας χρησιμοποιείται η τεχνολογία των rebreather για τον καθαρισμό του εκπνεόμενου αέρα στην επιφάνεια και την επανεισαγωγή του στην τροφοδοσία του δύτη, ή ως αυτόνομη συσκευή καθαρισμού αέρα προσαρτημένη στον δύτη.
Τα υποβρύχια, οι καταδυτικοί κώδωνες και τα συστήματα κατάδυσης κορεσμού χρησιμοποιούν συσκευή καθαρισμού αέρα που λειτουργεί με τις ίδιες ακριβώς αρχές.
Διάσωση ορυχείων και άλλες βιομηχανικές εφαρμογές – όπου είναι παρόντα δηλητηριώδη αέρια ή υπάρχει έλλειψη οξυγόνου, για παράδειγμα σε συνθήκες πυρόσβεσης[2].
Επανδρωμένα διαστημικά οχήματα και διαστημικές στολές καθώς το εξωτερικό διάστημα δεν μπορεί να υποστηρίζει τη ζωή εξαιτίας της έλλειψης οξυγόνου[3][4].
Σε συστήματα νοσοκομειακής αναισθησίας - για τη χορήγηση ελεγχόμενων συγκεντρώσεων αναισθητικών αερίων σε ασθενείς, τη δέσμευση του διοξειδίου του άνθρακα του εκπνεόμενου αέρα και την αποφυγή cμόλυνσης του αέρα που εισπνέει το προσωπικό ενός χειρουργείου[5].
Στην ορειβασία που γίνεται στα Ιμαλάια, καθώς το μεγάλο υψόμετρο μειώνει της μερικής πίεσης του οξυγόνου στον περιβάλλοντα αέρα, κάτι που μειώνει την ικανότητα του ορειβάτη να λειτουργεί αποτελεσματικά. Τα ορειβατικά rebreather παρέχουν μεγαλύτερη μερική πίεση οξυγόνου στον ορειβάτη, μειώνοντας παράλληλα τον κίνδυνο νόσου υψομέτρου[6].
↑ Richardson, Drew; Menduno, Michael; Shreeves, Karl (eds). (1996). «Proceedings of Rebreather Forum 2.0.». Diving Science and Technology Workshop.: 286. Αρχειοθετήθηκε από το πρωτότυπο στις 2010-12-25. https://web.archive.org/web/20101225064956/http://archive.rubicon-foundation.org/7555. Ανακτήθηκε στις 2008-08-20.
↑ «Mining Contract: Extending and Monitoring the Scrubber Performance in Escape and Rescue Mining Rebreathers». Office of Mine Safety and Health Research. Ανακτήθηκε στις 28 Σεπτεμβρίου 2014.
↑ «About rebreathers». Down East Diving. Αρχειοθετήθηκε από το πρωτότυπο στις 19 Σεπτεμβρίου 2014. Ανακτήθηκε στις 28 Σεπτεμβρίου 2014.
↑ «Apollo rebreathers». Ανακτήθηκε στις 28 Σεπτεμβρίου 2014.
↑ Dosch, Michael P. (2012). «The Anesthesia Gas Machine». University of Detroit Mercy Graduate Program in Nurse Anesthesiology. Αρχειοθετήθηκε από το πρωτότυπο στις 30 Δεκεμβρίου 2014. Ανακτήθηκε στις 28 Σεπτεμβρίου 2014.
↑ Holzel, Tom (22 Ιανουαρίου 2014). «Closed-circuit Alpine oxygen systems». VeloCity Press. Ανακτήθηκε στις 28 Σεπτεμβρίου 2014.
NIOSH Docket # 123, titled "Reevaluation of NIOSH limitations on and precaution for safe use of positive-pressure closed-circuit SCBA" is available at the link https://web.archive.org/web/20121025064311/http://www.cdc.gov/niosh/review/public/123/default.html